**PODACI I UPUTE ZA PROVEDBU NATJEČAJA ZA PRIJAM U SLUŽBU – PROČELNIK UPRAVNOG ODJELA OPĆIH POSLOVA, LOKALNE SAMOUPRAVE I DRUŠTVENIH DJELATNOSTI**

U Narodnim novinama broj 127/2025 dana 08. listopada 2025. godine objavljen je natječaj za prijam u službu na neodređeno vrijeme u Grad Trilj na radno mjesto pročelnik Upravnog odjela općih poslova, lokalne samouprave i društvenih djelatnosti.

Posljednji dan za predaju prijava na natječaj pošti (preporučenom poštanskom pošiljkom) ili izravno na protokol grada je **23. listopada 2025. god.**

**I. PROČELNIK/CA UPRAVNOG ODJELA OPĆIH POSLOVA, LOKALNE SAMOUPRAVE I DRUŠTVENIH DJELATNOSTI -**  1 izvršitelj/ica na neodređeno vrijeme

**1. Opis poslova:**

- rukovodi Upravnim odjelom, organizira rad Odjela, koordinira rad Odjela s drugim upravnim tijelima Grada, tijelima i ustanovama u vlasništvu Grada, državnim tijelima i ustanovama, jedinicama lokalne i područne (regionalne) samouprave i njihovim institucijama

- poslovi pravnog zastupanja u upravnom sporu u vezi Gradskog vijeća i mandata izvršnog čelnika te upravnom sporu iz službeničkih odnosa i u vezi ostvarivanja prava na pristup informacijama,

- izrada nacrta i prijedloga akata za Gradsko vijeće i Gradonačelnika, iz nadležnosti odjela,

- izrada prijedloga općih i pojedinačnih akata iz oblasti radnih odnosa za službenike i namještenike upravnih tijela i dužnosnike, čuvanje izvorne dokumentacije Gradskog vijeća i Gradonačelnika, pravni i administrativni poslovi u svezi organiziranja i provedbe izbora i konstituiranja vijeća mjesnih odbora i pravna pomoć u izradi akata mjesnih odbora,

- poslovi zastupanja Grada u sudskim, ovršnim, upravnim i drugim postupcima i upravnim sporovima te suradnja s odvjetničkim uredima koji zastupaju Grad,

- poduzimanje svih pravnih radnji i postupaka za prisilnu naplatu potraživanja (sudski, ovršni i dr. postupci), izrada nacrta i prijedloga akata iz svoga djelokruga,

- postupanje i rješavanje u upravnim postupcima iz nadležnosti Odjela,

- osigurava zakonitost rada te provođenje obveza utvrđenih zakonom, odlukama Gradskog vijeća i Gradonačelnika

* predlaže smjernice, planove i akte Gradonačelniku, te podnosi izvješća o radu iz nadležnosti Odjela
* prati propise i stručnu literaturu iz nadležnosti Odjela te sudjeluje u raznim vidovima edukacija
* obavlja i druge poslove sukladno smjernicama i uputama Gradonačelnika

**2. Podaci o plaći**:

Sukladno ODLUCI o koeficijentima za obračun plaće službenika i namještenika Gradske uprave Grada Trilja (KLASA: 021-02/17-01/6 , URBROJ: 2175-05-01-17-01) Bruto plaću službenika čini umnožak koeficijenta složenosti poslova radnog mjesta ( 3,60 ) i osnovice za izračun plaće.

**3. Način obavljanja prethodne provjere znanja i sposobnosti kandidata**

Prethodna provjera znanja i sposobnostiobavlja se putem pisanog testiranja i intervjuom.

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz natječaja.

Za svaki dio provjere kandidatima se dodjeljuje određeni broj bodova od 1 do 10.

Intervju se provodi samo s kandidatima koji su ostvarili najmanje 50% bodova na pisanom testiranju iz svakog dijela provjere znanja i sposobnosti kandidata.

**4. Pravni izvori za pripremanje kandidata za prethodnu provjeru znanja i sposobnosti**

1. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15- ispr., 123/17, 98/19 i 144/20),
2. Zakon o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 04/18 – Uredba i 112/19 i 17/25),
3. Zakon o općem upravnom postupku („Narodne novine“, broj 47/09 i 110/21),
4. Uredba o uredskom poslovanju („Narodne novine“, broj 75/21),
5. Zakon o vlasništvu i drugim stvarnim pravima („Narodne novine“, broj 91/96, 68/98, 137/99 - Odluka USRH, 22/00 - Odluka USRH, 73/00, 114/01, 79/06, 141/06, 146/08, 38/09, 153/09, 90/10, 143/12, 152/14, 81/15 - pročišćeni tekst i 94/17 - ispr.),
6. Zakon o zaštiti i očuvanju kulturnih dobara („Narodne novine“ broj 145/24),
7. Zakon o udrugama („Narodne novine“, broj 74/14, 70/17, 98/19 i 151/22),
8. Zakon o ustanovama („Narodne novine“, broj 76/93, 29/97, 47/99, 35/08, 127/19 i 151/22),
9. Zakon o radu („Narodne novine“, broj 93/14, 127/17, 98/19, 151/22, 46/23, 64/23),
10. Zakon o pravu na pristup informacijama ( „Narodne novine“ broj 25/13, 85/15, 69/22),
11. Zakon o savjetima mladih („Narodne novine“ broj 41/14 i 83/23)
12. Zakon o zaštiti potrošača („Narodne novine“, broj 19/22 i 59/23)
13. Zakon o sustavu civilne zaštite („Narodne novine“, broj 82/15, 118/18, 31/20, 20/21, 114/22)
14. Ovršni zakon („Narodne novine“, broj 112/12, 25/13, 93/14, 55/16, 73/17, 131/20, 114/22 i 06/24)
15. Statut Grada Trilja („Službeni Glasnik Grada Trilja“ br. 03/09, 01/13, 02/18, 01/21, 05/23 i 09/23) dostupan na linku: <https://trilj.hr/statut-grada-trilja/>

**5. Vrijeme i mjesto održavanja prethodne provjere znanja i sposobnosti bit će objavljeni na** ovoj web stranici i na oglasnoj ploči Gradske uprave, najmanje 5 (pet) dana prije održavanja provjere.

Podnositelji prijava dužni su u prijavi na javni natječaj navesti broj telefona i adrese elektroničke pošte za kontakt za potrebe provođenja natječajnog postupka.

POVJERENSTVO ZA PROVEDBU NATJEČAJA